Potrivit unor surse din ancheta de la Caracal, în telefonul suspectului Gheorghe Dincă ar fi fost găsite numere de telefon atât ale autorităților locale, cât și a mai multor interlopi.

Gheorghe Dincă ar avea în telefon numerele unor interlopi și a unor polițisti din Caracal

Astfel, conform România TV, scenariul potrivit căruia mecanicul auto de 66 de ani este parte a unei rețele de trafic de persoane începe să pară din ce în ce mai plauzibil. Informația nu a fost confirmată de șeful DIICOT, Felix Bănilă, în conferința de presă de ieri, acesta precizând că nu poate oferi presei o astfel de informație.

Ancheta de la Caracal este în deplină desfășurare. Suspectul a fost transferat, în cursul zilei de ieri, la Spitalul Penitenciarului Jilava, pentru a fi supus unei expertize psihiatrice. Individul a solicitat să primească îngrijiri medicale, deoarece ar fi fost lovit de polițiști în momentul perchezițiilor.